एक-दूसरे का हो साथ तो हर मुश्किल आसान : शिव कुमार
मेवातमित्र मंडल ने सेक्टर-11 स्थित अग्रवाल सेवा सदन में होली मिलन कार्यक्रम का आयोजन किया। कार्यक्रम की अध्यक्षता पूर्व डीजीपी हरियाणा मान बुद्धिराम ने की। इस मौके पर मुख्य वक्ता राष्ट्रीय स्वयंसेवक संघ के गुरुग्राम विभाग प्रचारक शिव कुमार रहे।
उन्होंने कहा मेवाती समाज को अपनी गौरवपूर्ण संस्कृति को बचाने के लिए स्वयं आगे आकर एकजुटता से कार्य करना होगा। समय-समय पर अपने ग्राम में जाकर वहां की संस्कृति को संभाल कर रखना होगा। तभी हमारी संस्कृति का प्रचार प्रसार किया जा सकता है। लोगों को कर्तव्य बोध कराने के लिए उन्होंने एक कविता की कुछ पंक्तियां भी सुनाई जिस से सारा सभागार भारत माता की जय और जय मेवात के उद्घोषों से गूंज उठा। उन्होंने संघ द्वारा मेवात में किए जा रहे कार्यों का भी उल्लेख किया। मुख्य अतिथि बुद्धिराम ने कहा हम मेवाती आत्म सम्मान से भरे हुए हैं। हमें अपनी बात के ऊपर मरना आता है। उन्होंने संघ द्वारा मेवात में जनजागरण और समाज संगठन के निमित्त किण् जा रहे कार्यों की प्रशंसा की। कार्यक्रम का समापन फूलों से होली खेलकर हुआ। मेवात मित्र मंडल, फरीदाबाद क्षेत्र ने सभी से संपर्क बनाए रखने के लिया परिचय पत्र भी भराया। कार्यक्रम में नरेश, जय किशन, राजकुमार, गुलशन सिंघल, हरीश, अशोक, इंद्रपाल, जितेंद्र सिंगला समेत अन्य पदाधिकारी मौजूद थे।
hin_Deva awa_Deva hin_Deva